text: Vigtig sejr til Esbjerg
  15 januar 2018 kl. 04.40
  Esbjerg Energy kæmpede sig søndag sig til en 3-2 sejr i overtiden på udebane i Rødovre.
  
  
  Sejren var yderst vigtig for Esbjerg Energy, der nu lige akkurat indtager den vigtige 6.-plads, der giver direkte adgang til slutspillet.
  Esbjerg har 60 points efter 28 kampe -  og det samme har Rungsted på 7.-pladsen.
  Tirsdag aften spiller både Esbjerg Energy og Sønderjyske på hjemmebane.
  Ny model for slutspil
  Efter grundspillet går de seks bedste hold direkte i kvartfinalen. Nummer 7-10 går ind i første runde af slutspillet – en såkaldt ”play in”, som det kendes fra flere andre ligaer i Europa.Her mødes nummer 7 og 10 og nummer 8 og 9 om en billet til kvartfinalen. Kun nummer 11 i ligaen har således udspillet sin rolle efter grundspillet.
  
  
  